Nr. C 52/16 De Europæiske Fællesskabers Tidende 3. 3. 90 
II 
(Forberedende retsakter) 
KOMMISSIONEN 
Forslag til Rådets forordning (EØF) om afsætning af prydplanteformeringsmateriale og 
prydplanter 
KOM(89) 650 endelig udg. 
(Forelagt af Kommissionen den 21. december 1989) 
(90/C 52/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Produktionen af prydplanter spiller en stor rolle inden 
for landbruget i Det Europæiske Økonomiske Fælles­
skab; 
tilfredsstillende resultater af dyrkningen af prydplanter 
afhænger i høj grad af formeringsmaterialets og selve 
planternes kvalitet og sundhed; visse medlemsstater har 
derfor indført regler, der skal garantere kvaliteten og 
sundheden, når det gælder formeringsmateriale og pryd­
planter, der bringes på markedet; 
forskellene i behandlingen af formeringsmateriale og 
prydplanter i de forskellige medlemsstater kan resultere i 
handelshindringer og således hæmme disse varers frie 
bevægelighed inden for Fællesskabet; med henblik på 
gennemførelsen af det indre marked bør disse hindringer 
fjernes ved, at der indføres fællesskabsbestemmelser, som 
erstatter de af medlemsstaterne fastsatte bestemmelser; 
indførelsen af harmoniserede betingelser på fællesskabs­
plan sikrer, at køberne i hele Fællesskabet får forme­
ringsmateriale og prydplanter, som er sunde og af god 
kvalitet; hvad plantesundheden angår, må sådanne harmoniserede 
betingelser være i overensstemmelse med bestemmelserne 
i Rådets direktiv 77/93/EØF af 21. december 1976 om 
foranstaltninger mod indslæbning i medlemsstaterne af 
skadegørere på planter eller planteprodukter ('), senest 
ændret ved direktiv 89/439/EØF (2); 
for frø af visse slægter og arter af prydplanter er der 
allerede blevet indført harmoniserede betingelser ved 
Rådets direktiv 66/404/EØF af 14. juni 1966 om 
handelen med forstligt formeringsmateriale (3), senest 
ændret ved direktiv 88/332/EØF (4); i det omfang 
sådanne frø er omfattet af det pågældende direktiv, bør 
de ikke undergives de ved dette direktiv fastsatte fælles­
skabsregler; 
der bør først fastlægges fællesskabsregler for de slægter 
og arter af prydplanter, som har størst økonomisk betyd­
ning i Fællesskabet, med en fællesskabsprocedure for 
tilføjelse af yderligere slægter og arter på et senere tids­
punkt; 
det er ikke hensigtsmæssigt at lade fællesskabsreglerne 
gælde for formeringsmateriale og prydplanter, der er 
bestemt til udførsel til tredjelande, da de der gældene 
regler kan være forskellige fra dem, der er fastsat i denne 
forordning; 
fastlæggelsen af plantesundheds- og kvalitetsnormer for 
hver enkelt slægt og art af prydplanter kræver langvarige 
og omfattende tekniske og videnskabelige overvejelser; 
der bør derfor indføres en procedure herfor; 
(') EFT nr. L 26 af 31. 1. 1977, s. 20. 
(2) EFT nr. L 212 af 22. 7. 1989, s. 106, 
O EFT nr. 125 af 11. 7. 1966, s. 2326/66. 
(4) EFT nr. L 151 af 17. 6. 1988, s. 82. 
3. 3. 90 De Europæiske Fællesskabers Tidende Nr. C 52/17 
der bør pålægges leverandørerne forpligtelser med 
henblik på korrekt produktion og bevarelse af forme­
ringsmateriale og prydplanter og tilfredsstillende kontrol 
fra medlemsstaternes side; 
i princippet bør formeringsmateriale og prydplanter kun 
afsættes, hvis det ved en officiel undersøgelse er konsta­
teret, at de opfylder strenge plantesundheds- og kvali­
tetsnormer; 
selv om det ville være ønskeligt at begrænse afsætningen 
af formeringsmateriale og prydplanter til dem, der 
opfylder ovennævnte normer, er dette for øjeblikket 
umuligt, da efterspørgslen i Fællesskabet i så fald ikke 
kan dækkes; der bør derfor i overgangsperioder gives 
tilladelse til afsætning af undersøgt klassificeret mate­
riale, som har tilstrækkelig sortsidentitet og sortsægthed 
og opfylder mindre strenge plantesundhedsnormer; 
for at Fællesskabets producenter kan drage fordel af 
gode sorter, der er produceret ved systematisk planteud­
vælgelse, bør medlemsstaterne i det omfang, det er 
gennemførligt, udarbejde nationale kataloger over de 
prydplantesorter, der officielt er godkendt til certifice­
ring, undersøgelse som klassificerede planter og afsæt­
ning på deres område; der bør fastsættes bestemmelse 
om harmoniserede betingelser for officiel godkendelse og 
for eventuel udarbejdelse af et fælles katalog over sorter 
af prydplantearter; 
for at sikre identitet og korrekt afsætning, når det gælder 
formeringsmateriale og prydplanter, må der fastlægges 
fællesskabsregler for adskillelse af partier, emballering, 
forsegling og afsætning; etiketterne bør give de oplys­
ninger, der er nødvendige for at foretage officiel kontrol 
og for at informere producenten; 
der bør fastlægges regler, der i tilfælde af midlertidige 
forsyningsvanskeligheder gør det muligt at afsætte 
formeringsmateriale og prydplanter, der er undergivet 
mindre strenge krav end de i denne forordning fastsatte; 
som et første skridt henimod harmoniserede betingelser 
bør det forbydes medlemsstaterne at indføre nye betin­
gelser eller handelsrestriktioner for formeringsmateriale 
eller prydplanter bortset fra dem, der er fastsat i denne 
forordning; 
det bør fastsættes, at afsætning inden for Fællesskabet af 
formeringsmateriale og prydplanter, som er produceret i 
tredjelande, kan tillades, forudsat at de frembyder 
samme garantier som formeringsmateriale og pryd­
planter, der er produceret i Fællesskabet og opfylder 
fællesskabsreglerne; for at harmonisere de tekniske undersøgelsesmetoder, 
der anvendes i medlemsstaterne, og sammenligne forme­
ringsmateriale og prydplanter, der er produceret i Fælles­
skabet, med dem, der er produceret i tredjelande, bør 
der foretages sammenlignende prøver for at kontrollere, 
at formeringsmateriale og prydplanter opfylder kravene i 
denne forordning; 
for at gøre det lettere at anvende denne forordning 
effektivt bør det overlades til Kommissionen at vedtage 
gennemførelsesbestemmelser til forordning samt at 
ændre bilagene; sådanne bestemmelser bør vedtages efter 
en procedure, der indebærer et snævert samarbejde 
mellem Kommissionen og medlemsstaterne i Den 
Stående Komité for Frø og Plantemateriale henhørende 
under Landbrug, Havebrug og Skovbrug, oprettet ved 
Rådets afgørelse 66/399/EØF ('), og Den Stående 
Komité for Plantesundhed, oprettet ved Rådets afgørelse 
76/894/EØF (2) — 
UDSTEDT FØLGENDE FORORDNING: 
Artikel 1 
1. Denne forordning gælder for prydplanteforme­
ringsmateriale og prydplanter, der er bestemt til udsmyk­
ning og afsættes inden for Fællesskabet. Frø af slægter 
eller arter, der både er anført i artikel 1, stk. 2, i denne 
forordning og i artikel 2, stk. 1, i direktiv 66/404/EØF, 
er kun undergivet bestemmelserne i denne forordning i 
det omfang, medlemsstaterne har fastsat undtagelser i 
henhold til artikel 4, stk. 2, litra c), i direktiv 
66/404/EØF. 
2. Følgende slægter og arter er undergivet de regler, 
der er fastsat i artikel 3 til 13, artikel 14, stk. 2, artikel 
15 til 19 og artikel 23: 
— Acer pseudoplatanus L. (ahorn) 
— Begonia x hiemalis Fotsch (Elatior begonia) 
— Chrysanthemum L. (chrysanthemum) 
— Dianthus L. (nellike) 
— Fraxinus excelsior L. (ask) 
— Litium L. (lilje) 
— Pelargonium peltatwn bort. non (L.) L'Hérit. ex Ait, 
og hybrider 
— Pelargonium zonale hort. non (L.) L'Hérit. ex Ait, 
og hybrider 
O EFT nr. 125 af 11. 7. 1966, s. 2289/66. 
O EFT nr. L 340 af 9. 12. 1976, s. 25. 
Nr. C 52/18 De Europæiske Fællesskabers Tidende 3. 3. 90 
— Pinus nigra Arnold 
— Populus L. (poppel) 
— Thuja occidentalis L. (almindelig tuja). 
Grundstammer af andre slægter eller arter er også 
undergivet ovennævnte regler, hvis materiale af en af de 
ovennævnte slægter eller arter podes på dem. 
3. Ændringer af listen over slægter og arter i stk. 2 
vedtages efter fremgangsmåden i artikel 20. 
Artikel 2 
Denne forordning gælder ikke for prydplanteformerings­
materiale eller prydplanter, der skal udføres til tredje­
lande. 
Artikel 3 
I denne forordning forstås ved: 
a) formeringsmateriale: frø af prydplanter og alt pryd­
plantemateriale, bortset fra prydplanter, som formeres 
ad vegetativ vej 
b) prydplanter: planter eller, når det gælder podede 
planter, delene heraf, der er fremavlet direkte af frø 
eller af vegetativt formeringsmateriale, og som er 
bestemt til udplantning eller genudplantning efter 
afsætning med henblik på udsmykning 
c) kerneplanter:formeringsmateriale: 
i) som er blevet produceret på avlerens ansvar i 
henhold til godkendte fremgangsmåder for opret­
holdelse af sorten og bevarelse af sundheden 
ii) som er bestemt til produktion af eliteplanter 
iii) som opfylder de betingelser for kerneplanter, der 
er fastsat i den i henhold til artikel 4 udarbejdede 
oversigt over den pågældende slægt eller art, og 
iv) som ved en officiel undersøgelse har vist sig at 
opfylde ovennævnte betingelser 
d) eliteplanter:formeringsmateriale: 
i) som er fremdyrket direkte af kerneplanter eller 
nedstammer vegetativt i et kendt antal genera­
tioner fra kerneplanter 
ii) som er bestemt til produktion af eliteplanter eller 
prydplanter iii) som opfylder de betingelser for eliteplanter, der er 
fastsat i den i henhold til artikel 4 udarbejdede 
oversigt over den pågældende slægt eller art, og 
iv) som ved en officiel undersøgelse har vist sig at 
opfylde ovennævnte betingelser 
e) certificerede planter: prydplanter: 
i) som er fremdyrket direkte af eliteplanter 
ii) som opfylder de betingelser for certificerede 
planter, der er fastsat i den i henhold til artikel 4 
udarbejdede oversigt over den pågældende slægt 
eller art, og 
iii) som ved en officiel undersøgelse har vist sig at 
opfylde de ovennævnte betingelser 
f) leverandør: en fysisk eller juridisk person, der over­
fører ejendomsretten til formeringsmateriale eller 
prydplanter, herunder producenter og handlende 
g) officielle foranstaltninger: foranstaltninger, der: 
i) træffes af offentlige myndigheder, eller 
ii) træffes af offentligretlige eller privatretlige juri­
diske personer, der handler på statens vegne, eller 
iii) når der er tale om supplerende aktiviteter, som 
også er undergivet kontrol fra statens side, træffes 
af behørigt autoriserede fysiske personer 
under forudsætning af, at de i nr. ii) og iii) nævnte 
personer ikke har nogen personlig interesse i udfaldet 
af sådanne foranstaltninger. 
Artikel 4 
1. Efter fremgangsmåden i artikel 20 udarbejdes en 
oversigt for hver af de i artikel 1, stk. 2, nævnte slægter 
eller arter, der indeholder de betingelser, som kerne­
planter, eliteplanter, certificerede planter og, så længe 
afsætning af dem er tilladt i henhold til artikel 7, klassifi­
cerede planter skal opfylde, navnlig for så vidt angår 
skadegørere, afgrøden i vækst og sortsidentitet og sorts­
ægthed. 
Oversigten kan indeholde betingelser, som grund­
stammer af andre slægter eller arter skal opfylde, hvis 
materiale af de pågældende slægter eller arter podes på 
dem. 
2. Reglerne for gennemførelsen af de officielle under­
søgelser, der omhandles i artikel 3, litra c), nr. iv), artikel 
3. litra d), nr. iv), artikel 3, litra e), nr. iii), og artikel 7, 
stk. 1, litra c), herunder metoder til udtagning af stik­
prøver, kan fastlægges efter fremgangsmåden i artikel 21. 
3. 3. 90 De Europæiske Fællesskabers Tidende Nr. C 52/19 
Artikel 5 
1. Leverandører af formeringsmateriale og prydplanter 
skal opfylde betingelserne i bilag I. 
2. Medlemsstaterne sikrer ved officiel stikprøvekon­
trol, at de i stk. 1 omhandlede betingelser overholdes. 
Artikel 6 
1. Med forbehold af artikel 7 må formeringsmateriale 
ikke afsættes: 
— medmindre det opfylder de relevante betingelser i 
den i henhold til artikel 4 udarbejdede oversigt over 
den pågældende slægt eller art, og 
— medmindre det er blevet officielt certificeret som 
»kerneplanter« eller »eliteplanter«. 
2. Med forbehold af artikel 7 må prydplanter ikke 
afsættes: 
— medmindre de opfylder de relevante betingelser i den 
i henhold til artikel 4 udarbejdede oversigt over den 
pågældende slægt eller art 
— medmindre de er blevet officielt certificeret som 
»certificerede planter«. 
3. Stk. 1 og 2 finder ikke anvendelse på: 
a) formeringsmateriale på et tidligere formeringsstadium 
end kerneplanter 
b) formeringsmateriale eller prydplanter, der er bestemt 
til testning eller videnskabelige formål 
c) formeringsmateriale eller prydplanter, der er bestemt 
til udvælgelsesarbejde. 
Artikel 7 
1. Uanset bestemmelserne i artikel 6 og i overgangs­
perioder, der udløber på datoer, som fastsættes efter 
fremgangsmåden i artikel 20, kan prydplanter afsættes 
som »klassificerede planter«. Sådanne planter skal: 
a) have tilstrækkelig sortsidentitet og sortsægthed 
b) være fri for de skadegørere, der er anført for klassifi­
cerede planters vedkommende i den i henhold til 
artikel 4 udarbejdede oversigt for den pågældende 
slægt eller art, og opfylde eventuelle andre deri fast­
lagte betingelser for klassificerede planter, og 
c) ved en officiel undersøgelse, herunder i givet fald 
undersøgelse i vækstperioden, have vist sig at opfylde 
ovennævnte betingelser. 2. De i stk. 1 omhandlede datoer må ikke ligge mere 
end ti år efter de datoer, der fastsættes for de relevante 
slægter eller arter i henhold til artikel 24, stk. 2. 
Artikel 8 
Medlemsstaterne kan: 
a) undlade af foretage officiel certificering af forme­
ringsmateriale og prydplanter og officiel undersøgelse 
af klassificerede planter af enhver slægt eller art, som 
normalt ikke dyrkes på deres område 
b) i en overgangsperiode på højst fem år efter datoen for 
avendelsen for en bestemt slægts eller arts vedkom­
mende af artikel 5 til 9, 11, 12, artikel 14, stk. 2, 
artikel 15, 17, 18 og 23 behandle formeringsmateriale 
af den pågældende slægt eller art, som inden nævnte 
dato er blevet brugt til etablering af formeringspartne-
rier, som ligestillet med formeringsmateriale, der er 
certificeret i henhold til bestemmelserne i denne 
forordning, hvis det forud for brugen frembød de 
samme garantier som formeringsmateriale certificeret 
i henhold til disse bestemmelser. 
Artikel 9 
1. Formeringsmateriale og prydplanter må ikke certifi­
ceres i nogen af de i artikel 6, stk. 1 eller 2, omhandlede 
kategorier, undersøges som klassificerede planter eller 
afsættes, medmindre deres sort er officielt godkendt i en 
eller flere medlemsstater. Medlemsstaterne underretter de 
øvrige medlemsstater og Kommissionen om betingelserne 
for godkendelse og godkendelsesprocedurerne. 
2. Hver medlemsstat udarbejder et eller flere kata­
loger over de sorter, der er officielt godkendt til certifi­
cering, undersøgelse som klassificerede planter og afsæt­
ning på dens område. Alle har adgang til at konsultere 
katalogerne. 
3. Medlemsstaterne drager omsorg for, at sorter, der 
kommer fra andre medlemsstater, undergives de samme 
krav hvad angår officiel godkendelse som deres egne 
sorter. 
4. Ved indgivelse af en ansøgning om officiel godken­
delse af en sort skal ansøgerne anføre, om der allerede er 
ansøgt om godkendelse i en anden medlemsstat, hvilken 
medlemsstat det drejer sig om, og om hvorvidt ansøg­
ningen er blevet godkendt. 
5. Medlemsstaterne sørger for, at kataloget over de på 
deres område godkendte sorter offentliggøres. De skal 
også oprette et dossier for hver enkelt godkendt sort 
indeholdende en beskrivelse af sorten og et klart resumé 
af alle de oplysninger, som godkendelsen er baseret på. 
6. Eventuelle anmodninger om tilbagetrækning af en 
ansøgning om godkendelse af en sort, tilføjelser i et 
Nr. C 52/20 De Europæiske Fællesskabers Tidende 3. 3. 90 
katalog over sorter og ændringer af en angivelse skal 
omgående meddeles de øvrige medlemsstater og 
Kommissionen. 
7. Følgende kan fastlægges efter fremgangsmåden i 
artikel 21, idet der tages hensyn til den foreliggende 
videnskabelige og tekniske viden: 
a) betingelserne for officiel godkendelse, som især kan 
omfatte særpræg, stabilitet og tilstrækkelig ensar­
tethed 
b) de egenskaber, der mindst skal forefindes ved under­
søgelsen af de forskellige arter 
c) minimumskravene for gennemførelsen af undersøgel­
serne 
d) længste gyldighedsperiode for den officielle godken­
delse af en sort. 
8. Et fælles sortskatalog over prydplantearter kan 
udarbejdes på grundlag af medlemsstaternes nationale 
kataloger. Bestemmelser om tilrettelæggelse og offentlig­
gørelse af det fælles katalog kan vedtages efter frem­
gangsmåden i artikel 21. 
Artikel 10 
Der kan for visse slægters eller sorters vedkommende 
træffes afgørelse om undtagelser fra nogle eller alle 
bestemmelserne i artikel 9, stk. 1 til 6, efter fremgangs­
måden i artikel 21 på tidspunktet for vedtagelsen af den 
pågældende oversigt i henhold til artikel 4. 
Artikel 11 
1. Under væksten og ved optagning eller fjernelse fra 
moderplanten, emballering, oplagring og transport skal 
formeringsmateriale og prydplanter holdes i adskilte 
partier. 
2. Medlemsstaterne sikrer, at de i stk. 1 omhandlede 
krav er opfyldt, ved at foretage officielle undersøgelser i 
form af stikprøver. 
Artikel 12 
1. Formeringsmateriale og prydplanter må kun 
afsættes i tilstrækkeligt homogene partier og i pakker 
eller bundter, der forsegles og afsættes som foreskrevet i 
stk. 2 og 3. Prydplanter skal mærkes individuelt. 
2. Pakninger og bundter af formeringsmateriale og 
prydplanter skal forsegles officielt eller under officielt 
tilsyn, således at seglet ødelægges og ikke kan påsættes 
på ny, hvis pakningen eller bundtet åbnes. 
3. Den person, der er ansvarlig for forseglingen, skal 
på ydersiden af pakningen eller bundtet med formerings­
materiale eller på de enkelte prydplanter anbringe en 
etiket, der attesterer, at betingelserne i artikel 3, litra c) nr. iv), artikel 3, litra d), nr. iv), artikel 3, litra e), nr. iii), 
eller artikel 7, stk. 1, litra c), er opfyldt. Etiketten skal 
være affattet på et af Fællesskabets officielle sprog, og 
den skal opfylde betingelserne i bilag II. Etiketten skal 
anbringes samtidig med forseglingen. Etiketten skal være 
hvid, når det drejer sig om kerneplanter, blå, når det 
drejer dig om eliteplanter, orange, når det drejer sig om 
certificerede planter, og brun, når det drejer sig om klas­
sificerede planter. 
4. Medlemsstaterne drager omsorg for, at de i stk. 2 
og 3 nævnte krav opfyldes, ved at foretage officielle 
undersøgelser i form af stikprøver, inden formerings­
materialet eller prydplanterne afsættes. 
5. Små mængder formeringsmateriale eller pryd­
planter, der leveres til en endelig avler i samme lokale 
administrative område som leverandøren eller i et tilstø­
dende lokalt administrativ område, er ikke omfattet af 
bestemmelserne i stk. 1, 2 og 3. 
Artikel 13 
Der kan efter fremgangsmåden i artikel 20 fastsættes 
regler for afsætning af formeringsmateriale og pryd­
planter, der er undergivet mindre strenge krav end de i 
denne forordning fastsatte, hvis der opstår midlertidige 
forsyningsvanskeligheder hvad angår formeringsmateriale 
eller prydplanter, der opfylder nævnte krav. 
Artikel 14 
1. Med forbehold af artikel 15 må medlemsstaterne 
ikke med hensyn til formeringsmateriale eller prydplanter 
af nogen slægt eller art indføre betingelser eller handels­
restriktioner ud over eller strengere end dem, der er 
gældende på ikrafttrædelsesdatoen for denne forordning. 
2. Formeringsmateriale og prydplanter, der opfylder 
kravene og betingelserne i denne forordning og reglerne 
for dens gennemførelse, må ikke undergives andre 
handelsrestriktioner hvad angår leverandørens forplig­
telser, sort karakteristika, plantesundhed, vækstmedium, 
emballering, undersøgelsesordninger, mærkning eller 
forsegling end dem, der er fastsat i denne forordning 
eller i nævnte regler. 
Artikel 15 
Medlemsstaterne kan fastsætte: 
— krav, der supplerer eller er strengere end dem, der er 
fastsat i bilag I, for leverandører, der er etableret på 
deres eget område, og 
3. 3. 90 De Europæiske Fællesskabers Tidende Nr. C 52/21 
— betingelser, der supplerer eller er strengere end dem, 
der er fastsat i de i henhold til artikel 4 udarbejdede 
oversigter for formeringsmateriale og prydplanter 
produceret på deres eget område. 
Artikel 16 
1. Efter fremgangsmåden i artikel 20 træffes der afgø­
relse om, hvorvidt formeringsmateriale og prydplanter, 
der er produceret i et tredjeland og frembyder de samme 
garantier med hensyn til leverandørens forpligtelser, sort, 
karakteristika, plantesundhed, vækstmedium, emballe­
ring, undersøgelsesordninger, mærkning og forsegling, 
på disse punkter er ligestillet med formeringsmateriale og 
prydplanter, der er produceret i Fællesskabet og opfylder 
kravene og betingelserne i denne forordning. 
2. Indtil der er truffet afgørelse i henhold til stk. 1, 
kan medlemsstaterne selv træffe sådanne afgørelser, jf. 
dog bestemmelser i direktiv 77/93/EØF. Denne ret 
ophører den 1. januar 1993. 
Efter fremgangsmåden i artikel 20 kan denne periode 
forlænges for tredjelande, hvis og så længe de forelig­
gende oplysninger ikke gør det muligt at træffe afgørelse 
i henhold til stk. 1. 
Formeringsmateriale og prydplanter, der indføres af en 
medlemsstat efter en afgørelse truffet af den pågældende 
medlemsstat i henhold til første afsnit, må ikke pålægges 
afsætningsrestriktioner i andre medlemsstater hvad angår 
de i stk. 1 omhandlede forhold. 
Artikel 17 
Medlemsstaterne drager omsorg for, at formeringsmate­
riale og prydplanter kontrolleres officielt under afsæt­
ningen, i det mindst stikprøvevis, for at efterprøve, om 
kravene og betingelserne i denne forordning er opfyldt. 
Der foretages ikke officiel kontrol ved grænserne mellem 
medlemsstaterne. 
Artikel 18 
1. Hvis det under den officielle undersøgelse, der 
omhandles i artikel 3 eller artikel 7, stk. 1, litra c), den 
officielle kontrol, der omhandles i artikel 17, eller de 
prøver, der omhandles i artikel 19, gentagne gange 
konstateres, at formeringsmateriale eller prydplanter, 
som afsættes af en bestemt leverandør, ikke opfylder 
kravene og betingelserne i denne forordning, skal den 
pågældende medlemsstat sikre, at det i en bestemt 
periode forbydes at afsætte formeringsmateriale eller 
prydplanter. 2. Foranstaltninger truffet i henhold til stk. 1 ophæves, 
så snart det med rimelig sikkerhed er konstateret, at 
formeringsmateriale eller prydplanter, som af leveran­
døren er bestemt til afsætning, fremtidig opfylder nævnte 
krav og betingelser. 
Artikel 19 
1. Der foretages prøver, herunder tests, i medlemssta­
terne på udvalgte prøver for at kontrollere, om forme­
ringsmateriale og prydplanter opfylder kravene og betin­
gelserne i denne forodning, herunder dem, der vedrører 
plantesundheden. Kommissionen kan tilrettelægge 
inspektioner af prøverne, der gennemføres af repræsen­
tanter fra medlemsstaterne og Kommissionen. 
2. Der kan også foretages fællesskabsprøver, herunder 
tests, i samme øjemed. Kommissionen kan lade fælles-
skabsprøverne overvåge af repræsentanter fra medlems­
staterne og Kommissionen. 
3. De i stk. 1 og 2 omhandlede prøver anvendes i en 
første etape til harmonisering af tekniske metoder til 
undersøgelse af formeringsmateriale og prydplanter. Så 
snart dette mål er nået, udarbejdes der årlige rapporter 
om prøvernes forløb, der tilsendes medlemsstaterne og 
Kommissionen og behandles fortroligt. 
4. Kommissionen drager omsorg for, at der i givet 
fald træffes foranstaltninger til koordinering, gennemfø­
relse og overvågning af de i stk. 1 og 2 omhandlede 
prøver og vurdering af resultaterne i den fælles stående 
komité der omhandles i artikel 20. Om nødvendigt 
vedtages specifikke foranstaltninger efter fremgangs­
måden i artikel 21. Formeringsmateriale og prydplanter 
produceret i tredjelande kan indgå i disse prøver. 
Artikel 20 
Når den i denne artikel fastsatte fremgangsmåde skal 
anvendes, bistås Kommissionen af Den Stående Komité 
for Frø og Plantemateriale henhørende under Landbrug, 
Havebrug og Skovbrug og Den Stående Komité for 
Plantesundhed, begge i det følgende benævnt »den fælles 
stående komité«, som har Kommissionens repræsentant 
som formand. 
Kommissionens repræsentant forelægger den fælles 
stående komité et udkast til de foranstaltninger, der skal 
træffes. Den fælles stående komité afgiver en udtalelse 
om dette udkast inden for en frist, som formanden kan 
fastsætte under hensyntagen til de pågældende spørgs­
måls hastende karakter. Den udtaler sig med det flertal, 
som er fastsat i Traktatens artikel 148, stk. 2, for vedta­
gelse af de afgørelser, som Rådet skal træffe på forslag 
af Kommissionen. Under afstemningen i den fælles 
stående komité tillægges de stemmer, der afgives af 
Nr. C 52/22 De Europæiske Fællesskabers Tidende 3. 3. 90 
repræsentanterne for medlemsstaterne, den vægt, der er 
fastlagt i nævnte artikel. Formanden deltager ikke i 
afstemningen. 
Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med den af den fælles stående komité afgivne udtalelse, 
underrettes Rådet dog straks af Kommissionen om disse 
foranstaltninger. I så fald kan Kommissionen udsætte 
gennemførelsen af de foranstaltninger, den har truffet 
afgørelse om, i et tidsrum på højst en måned regnet fra 
datoen for denne underretning. 
Rådet kan med kvalificeret flertal træffe en anden afgø­
relse inden for det tidsrum, der er nævnt i ovenstående 
afsnit. 
Artikel 21 
Når den i denne artikel fastsatte fremgangsmåde skal 
invendes, bistås Kommissionen af den i artikel 20 
omhandlede fælles stående komité, der fungerer som 
rådgivende udvalg med Kommissionens repræsentant 
som formand. 
Kommissionens repræsentant forelægger den fælles 
stående komité et udkast til de foranstaltninger, der skal 
træffes. Den fælles stående komité afgiver en udtalelse 
om dette udkast inden for en frist, som formanden kan 
fastsætte under hensyntagen til de pågældende spørgs­
måls hastende karakter, i givet fald ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til den fælles 
stående komités udtalelse. Den underretter den fælles 
stående komité om, hvorledes den har taget hensyn til 
dens udtalelse. Artikel 22 
1. Ændringer af de i henhold til artikel 4 udarbejdede 
oversigter vedtages efter fremgangsmåden i artikel 20. 
2. Gennemførelsesbestemmelser til denne forordning 
og ændringer af bilagene vedtages efter fremgangsmåden 
i artikel 21. 
Artikel 23 
1. Medlemsstaterne drager omsorg for, at formerings­
materiale og prydplanter, der er produceret på deres 
område og bestemt til afsætning, certificeres officielt 
eller godkendes som klassificerede planter, hvis de 
opfylder kravene i denne forordning, jf. dog artikel 8, 
litra a). 
2. Hvis det ved en officiel undersøgelse konstateres, at 
formeringsmateriale eller prydplanter, fordi de ikke 
opfylder en betingelse, der vedrører plantesundheden, 
ikke kan certificeres officielt eller godkendes som klassi­
ficerede planter, træffer de pågældende medlemsstater de 
fornødne officielle foranstaltninger for at forebygge en 
eventuel deraf følgende risiko for plantesundheden. 
Artikel 24 
Denne forordning træder i kraft på dagen for offentlig­
gørelsen i De Europæiske Fællesskabers Tidende. 
For så vidt angår artikel 5 til 9, artikel 11, artikel 12, 
artikel 14, stk. 2, artikel 15, 17, 18 og 23 træffes der 
afgørelse om datoen for anvendelsen af hver enkelt af de 
i artikel 1, stk. 2, omhandlede slægter eller arter efter 
fremgangsmåden i artikel 20 på tidspunktet for vedta­
gelsen efter artikel 4 af den tilsvarende oversigt. Seneste 
dato er den 1. januar 1993. 
Denne forordning er bindende i alle enkeltheder og 
gælder umiddelbart i hver medlemsstat. 
BILAG I 
KRAV, SOM LEVERANDØRERNE SKAL OPFYLDE 
1. Leverandørerne skal underrette medlemsstaterne om den dato, hvor deres aktiviteter begynder, og den 
dato, hvor de slutter. 
2. Forholdene hos leverandøren skal være således, at produktion og bevarelse af formeringsmateriale og 
prydplanter kan foregå korrekt. 
3. Leverandørerne skal tillade, at de i artikel 3 og 7 omhandlede undersøgelser, herunder prøvetagning, og 
de i artikel 5, stk. 2, artikel 11, stk. 2, og artikel 12, stk. 4, omhandlede undersøgelser gennemføres. 
4. Leverandørerne skal føre fortegnelser over formeringsmateriale og prydplanter, hvoraf følgende 
fremgår: 
3. 3. 90 De Europæiske Fællesskabers Tidende Nr. C 52/23 
— for erhvervelsers vedkommende dato, beløb, partiernes referencenumre og navnet på leverandøren 
— for formeringsmaterialets vedkommende art og/eller sort, når det drejer sig om frø, og i andre 
tilfælde kerneplanternes og/eller grundstammernes og/eller podekvistens og/eller stiklingernes art 
eller sort 
— for prydplanters vedkommende slægt og/eller art og/eller sort og for grundstammers vedkommende 
an og/eller sort 
— hvad angår salg (bortset fra salg af små mængder leveret til en endelig avler i samme lokale admini­
strative område som leverandøren eller i et tilstødende lokalt administrativt område) dato, beløb, 
partiernes referencenummer og købers navn. 
5. Leverandørerne skal udarbejde en detaljeret plan over de områder, hvor formeringsmateriale eller pryd­
planter dyrkes, med angivelse af hvor hver enkelt slægt og art og hver enkelt sort af en art er anbragt. 
6. Leverandørerne skal føre fortegnelse over: 
— specifikke behandlinger og metoder til dyrkning af formeringsmateriale og prydplanter 
— enhver forekomst af de skadegørere, der er nævnt i oversigterne over slægter eller arter, der udar­
bejdes i henhold til artikel 4, og alle foranstaltninger, der er truffet i den anledning. 
7. De i punkt 5 omhandlede fortegnelser skal altid være til rådighed for medlemsstaterne; de i punkt 4 og 
6 omhandlede fortegnelser i mindst to år. 
BILAG II 
ETIKET 
A. Krævede oplysninger 
a) Frø 
1. »EF-regler og -normer« 
2. Myndighed, der foretager certificeringen (officielt organ og medlemsstaten eller forkortelserne 
for dem) 
3. Måned og år for forsegling 
4. Etiketnummer 
5. Partiets referencenummer 
6. Art, angivet med latinske bogstaver 
7. Sort, i givet fald angivet med latinske bogstaver 
8. Kategori 
9. Angiven netto- eller bruttovægt eller angivet antal rene frø 
10. Hvis vægten anføres, og der benyttes granulerede pesticider, pélleteringsstoffer eller andre faste 
tilsætningsstoffer, anføres også tilsætningsstoffets art og det omtrentlige forhold mellem vægten 
af rene frø og den samlede vægt. 
b) Formeringsmateriale, bortset fra frø og prydplanter, bortset fra klassificerede planter 
1. »EF-regler og -normer« 
2. Myndighed, der foretager certificeringen (officielt organ og medlemsstaten eller forkortelserne 
for dem) 
Nr. C 52/24 De Europæiske Fællesskabers Tidende 3. 3. 90 
3. Certificeringsår, angives med et bogstav i alfabetet 
4. Etiketnummer 
5. Partiets referencenummer 
6. For grundstammers, podekvisters og stiklingers vedkommende: art og/eller sort, anført med 
latinske bogstaver 
7. For prydplanters vedkommende: slægt og/eller art og/eller sort og eventuelle grundstammers art 
og/eller sort, anført med latinske bogstaver 
8. Kategori 
9. Antal planter eller plantedele. 
c) Klassificerede planter 
1. »EF-regler og -normer« 
2. Myndighed der foretager undersøgelsen (officielt organ og medlemsstaten eller forkortelserne for 
dem) 
3. Undersøgelsesår, anført med et bogstav i alfabetet 
4. Etiketnummer 
5. Partiets referencenummer 
6. Slægt og/eller art og/eller sort og eventuelle grundstammers art og/eller son, anført med latinske 
bogstaver 
7. »Klassificerede planter« 
8. Antal planter. 
B. Etikettens minimumsdimensioner 
30 mm x 170 mm.